Document ID: /roh_data/filtered/fineweb-2-filterrobots_roh.jsonl.gz/64436

Las autoritads svizras online
Chantuns, fundaziuns e fonds privats pon sustegnair finanzialmain persunas en scolaziun.
Studentas e students svizzers e persunas svizras en scolaziun pon dumandar contribuziuns da sustegn unicas u periodicas per lur scolaziun. I vegn differenzià tranter stipendis che na ston betg vegnir pajads enavos ed emprests da daners che ston vegnir restituids.
Ils posts chantunals da stipendis èn responsabels per dumondas en connex cun la finanziaziun da la scolaziun. Ultra da quai disponan els d'adressas da fundaziuns e da fonds privats che porschan sustegn finanzial.
La Confederaziun conceda stipendis a perscrutadras e perscrutaders esters che han terminà in studi da master u da doctorat ed ad artistas ed artists esters che han terminà in studi da bachelor. Ina dumonda correspundenta po vegnir inoltrada tar il Secretariat da stadi per furmaziun, retschertga ed innovaziun SEFRI.